Ford Escort

Ford Escort je osobný automobil nižšej strednej triedy, ktorý v rokoch 1968 až 2000 vyrábala európska divízia automobilky Ford Motor Company. Medzi rokmi 1968 – 2000 bolo vyrábaných 7. generácií vo verziách troj- a päťdverový hatchback, sedan, kombi a kabriolet. Escort vo verzii RS dosiahol výrazné športové úspechy v rally. Hlavnými konkurentmi modelu na európskom trhu boli automobily Volkswagen Golf, Opel Astra a Renault Mégane/19.



Escort Mark I (1968-1974)

Prvá generácia Escortu s označením Mark I bola uvedená v Spojenom kráľovstve koncom roku 1967 a svoj debut mala na Bruselskom autosalóne v januári 1968. Escort nahradil úspešný model Anglia. Výroba Escortu sa začala vo výrobnom závode v Halewoode v Anglicku počas záverečných mesiacov roku 1967 a pre krajiny s ľavostranným riadením počas jesene 1968 vo výrobnom závode Fordu v belgickom meste Genk. Pôvodne boli európske modely rozdielne od britských a to pružením a prevodom riadenia, ktoré boli rozdielne nakonfigurované a brzdy boli vybavené dvojitými hydraulickými okruhmi; tiež kolesá, ktorými boli vybavené európske modely mali širšie lemy. Na začiatku roku 1970 bola výroba európskych modelov premiestnená do závodu pri meste Saarlouis v Západnom Nemecku. V roku 1971 sa objavila verzia Escort Mexico, ktorá bola nazvaná po víťazstve Escortu s fínskou legendou Hannu Mikkolom za volantom v pretekoch London to Mexico Rally, ktoré sa konali v roku 1970. V roku 1974 sa objavila športová verzia RS2000.

Technické údaje

Escort Mark II (1975-1980)

Druhá generácia hranatého tvaru sa objavila v januári 1975. Prvé výrobné modely zišli z výrobnej linky dňa 2. decembra 1974.

Oproti prvej generácii Escortu (ktorá bola vyvíjaná v Ford of Britain), druhá generácia vyvíjaná spoločne so Spojeným kráľovstvom a Ford of Germany. Motory ostali rovnaké ako v prvej generácii až na 1,8-litrový štvorvalec vo verzii RS1800. Verzia RS2000 bola rozpoznateľná hlavne prednou maskou so štyrmi kruhovými svetlometmi.

Technické údaje

Escort Mark III (1980-1986)

Pod kódovým označením "Erika" bol Escort tretej generácie uvedený v septembri 1980.

Na rozdiel od Escortu Mark II, ktorý bol v podstate upravenou platformou z roku 1968, Mark III mal kompletne prerobený dizajn, a bol koncipovaný ako špičkové a hospodárne vozidlo, ktoré mohlo konkurovať Volkswagenu Golf. Mark III bol radikálne odlišný od dvoch predchádzajúcich modelov, pričom najväčšími zmenami boli predný náhon a karoséria typu hatchback. Pohonnými jednotkami sa stali motory s objemami 1,1 l, 1,3 l a 1,6D. V roku 1981 sa objavila verzia XR3 s motorom 1,6 l s výkonom 96 koní. V septembri 1983 bola uvedená verzia 2-dverový kabriolet a sedan s názvom Orion. Vo verzii XR3i bolo použité vstrekovanie paliva a výkon sa zvýšil na 105 koní. Konečná výkonová úprava prišla vo forme prepĺňanej verzie RS Turbo v roku 1984.

Technické údaje

Escort Mark IV (1986-1990)

Escort Mark IV prišiel začiatkom roku 1986 a iba s malými zmenami. Voliteľnou novou funkciou bol mechanický systém ABS (štandard v modeli RS Turbo), systém riadenia spotreby na motoroch so vstrekovaním paliva. Takisto medzi iné zmeny patrilo zastúpenie modelu XR3 s karburátorom, modelom XR3i so vstrekovaním K-Jetronic. Najvýkonnejšia verzia RS Turbo s motorom s výkonom 97 kW/132 koní bola takisto montovaná so vstrekovaním KE-Jetronic.

Technické údaje
Benzínové motory:
 1,1 l 37 kW (50 koní), Bauform/Ventilový rozvod: OHV
 1,1 l 40 kW (54 koní), OHV
 1,1 l 40 kW (55 koní), CVH-Motor s rozvodom OHC a pohonom ozubeným remeňom
 1,1 l 43 kW (59 koní), CVH
 1,3 l 44 kW (60 koní), OHV HC, do 8/88
 1,3 l 44 kW (60 koní), OHV HCS, od 9/88
 1,3 l 46 kW (63 koní), OHV
 1,3 l 51 kW (69 koní), OHV
 1,4 l 54 kW (73 koní), CVH
 1,4 l 55 kW (75 koní), CVH
 1,6 l 58 kW (79 koní), CVH
 1,6 l 65 kW (88 koní), CVH
 1,6 l 66 kW (90 koní), CVH MFI (KE-Jetronic) G-Kat
 1,6 l 70 kW (96 koní), CVH XR3 Vergaser, iba Escort 3
 1,6 l 75 kW (102 koní), CVH XR3i EFI G-Kat, od 1989
 1,6 l 77 kW (105 koní), CVH XR3i MFI (K-Jetronic) bez Kat.
 1,6 l 79 kW (108 koní), CVH XR3i EFI bez Kat.
 1,6 l 85 kW (115 koní), CVH MFI, iba RS1600i, iba Escort 3
 1,6 l 96 kW (132 koní), CVH, KE-Jetronic, Turbo bez Kat.

Dieselové motory:
 1,6 l 40 kW (54 koní), OHC
 1,8 l 44 kW (60 koní), OHC

Escort Mark V (1990-1992)

Platforma Escort Mk V sa objavila v septembri 1990 a to s úplne novou karosériou a zjednodušeným torzným nosníkom zadného pruženia. Pôvodne boli v ponuke benzínové motory 1,3 l HCS, 1,4 l a 1,6 l CVH a dieselový motor 1,8 l, ktoré pochádzali z predchádzajúceho modelu.

V roku 1991 sa zlepšila motorizácia zavedením úplne nových 16-ventilových motorov Zetec. Takisto sa vrátila verzia XR3i dostupná v 2 verziách motora 1,8 l Zetec. 110 kW/150 koňová verzia RS2000, ktorá sa objavila tiež v roku 1991 s novou 16-ventilovou verziou motora 2,0 l z Fordu Sierra a tiež so zlepšením jazdných vlastností. Escort bol v tom čase dostupný s výbavou ako posilňovač riadenia, elektrické okná, centrálne zamykanie, elektronický systém ABS a dokonca aj klimatizácia.

V roku 1992 vznikla vrcholná verzia RS Cosworth. Jej úmyslom bolo nahradenie modelu Sierra Sapphire RS Cosworth. Bola vybavená prepĺňaným 2,0-litrovým motorom Cosworth so 16 ventilmi, ktorého výkon bol 167 kW/227 koní, maximálna rýchlosť 225 km/h a tiež pohon všetkých kolies. Jeho najpamätnejšou výbavou bolo extrémne veľký spojler v tvare "veľrybieho chvostu".

Technické údaje
Benzínové motory:
 1,3 l, 8V – 44 kW (60 koní), Ventilový rozvod: OHV, GG-Hlava valcov a kratšia valčeková reťaz
 1,4 l, 8V – 54 kW (73 koní), CVH, hydr. vahadlo a ozubený remeň
 1,6 l, 16V – 65 kW (88 koní), Zetec DOHC, hydr. miskovité zdvíhadlo a ozubený remeň
 1,6 l, 16V – 66 kW (90 koní), ako 88-koňový motor
 1,6 l, 8V – 77 kW (105 koní), ako 73-koňový motor
 1,8 l, 16V – 77 kW (105 koní), ako 88-koňový motor
 1,8 l, 16V – 96 kW (130 koní) – XR3i, ako 88-koňový motor
 2,0 l, 16V – 110 kW (150 koní) – RS2000, DOHC, hydr. miskovité zdvíhadlo a reťazový pohon
 2,0 l, 16V – 162 kW (220 koní) – RS Cosworth, Cosworth DOHC s turbodúchadlom Garrett T3

Dieselové motory:
 1,8 l, D – 44 KW (60 koní), Ventilový rozvod: OHC s miskovitým zdvíhadlom, GG-Hlava valcov a kratšia valčeková reťaz
 1,8 l, TD – 66 kW (90 koní), ako 60-koňový motor, ale s prepĺňaním turbodúchadlom a medzichladičom

Escort Mark VI (1995-2000)

Escort bol v januári 1995 úplne predizajnovaný, hoci mal stále základ v predchádzajúcom modeli. Táto verzia mala nové predné svetlá, kapotu, predný a zadný nárazník, spätné zrkadlá, kľučky dverí a 4 rozdielne tvary prednej mriežky chladiča (pruhy, včelí plast, kruhy a chrómová mriežka). Interiér bol tiež predizajnovaný, predovšetkým upravená prístrojová doska vyššej kvality. Výroba modelu Escort skončila v roku 2000, a verzia van pokračovala do roku 2002. V tých rokoch bola vyrábaná aj športová verzia Ford Escort RS2000 s motorom 2,0 l s výkonom 110 kW/150 koní. Motor poskytoval zrýchlenie z 0 na 100 km/h za 8,7 sekundy a maximálnu rýchlosť 208 km/h. V roku 1998 model Escort nahradil celkom nový model Focus.

Technické údaje

Referencie

Zdroj

Escort
Automobily s predným náhonom
Automobily so zadným náhonom
Sedany
Kombi
Kabriolety
Hatchbacky
Rely automobily
Hot Hatch
WRC